พลังประชารัฐ เลื่อนแถลงนโยบายไม่มีกำหนด
พรรคพลังประชารัฐ ยกเลิกแถลงนโยบายไม่มีกำหนด หลังภาคใต้ประสบภัยพายุปาบึก6 ม.ค. 2562 ภายหลังจากที่พรรคพลังประชารัฐ (พปชร.) จะมีการแถลงเปิดนโยบายพรรค ภายใต้คอนเซปต์ สานพลังประชาราษฏร์ ร่วมสร้างชาติให้ยั่งยืน ในวันนี้ (6 ม.ค.) เวลา 10.30 น. ณ ที่ทำการพรรคพลังประชารัฐนั้นต่อมา ได้แจ้งข่าวระบุว่า ขอแจ้งยกเลิกงานแถลง นโยบายพรรคพลังประชารัฐ ในวันที่ 6 มกราคม 2562 เนื่องจากขณะนี้พี่น้องชาวใต้กำลังประสบภัยจาก พายุปาบึก และการให้ความช่วยเหลือเป็นสิ่งสำคัญอันดับแรก พรรคพลังประชารัฐจึงขอเลื่อนการแถลงนโยบายพรรคออกไปอย่างไม่มีกำหนด จนกว่าสถานการณ์จะคลี่คลายไปในทางที่ดีขึ้นกราบขออภัยมา ณ ที่นี้ รายงานเมื่อวันที่ 5 ม.ค. 2562 ว่านายสนธิรัตน์ สนธิจิรวงศ์ ในฐานะเลขาธิการพรรคพลังประชารัฐ เป็นประธานเปิดศูนย์ประสานงานพรรคพลังประชารัฐ เขตดินแดง-เขตห้วยขวาง พร้อมเปิดตัว นางอรพินทร์ เพชรทัต ผู้แสดงความจำนงเป็นผู้สมัคร ส.ส.เขตดินแดง-ห้วยขวาง มีนายณัฏฐพล ทีปสุวรรณ รองหัวหน้าพรรค และนายพุทธิพงษ์ ปุณณกันต์ กรรมการบริหารพรรค เข้าร่วมนายสนธิรัตน์ ยืนยันว่าพรรคพลังประชารัฐมีความพร้อมสู่การเลือกตั้ง ไม่ว่าวันเลือกตั้งจะเป็นเมื่อใด ขอให้เป็นวันที่เหมาะสม หากเลื่อนวันเลือกตั้งออกไป ก็จะต้องมีการปรับแผนใหม่เมื่อมี พ.ร.ฎ.การเลือกตั้ง และมีกรอบเวลาวันเลือกตั้งชัดเจน พรรคก็จะประกาศบัญชีรายชื่อบุคคล ที่จะเป็นนายกรัฐมนตรีของพรรค ให้รับทราบต่อไป โดยจะคัดเลือกบุคคลที่ดีที่สุด นายสนธิรัฐ กล่าวต่อกระแสข่าวว่าการเลื่อนเลือกตั้งเป็นการเปิดทางให้พรรคพลังประชารัฐดูด ส.ส. ได้ต่อ นายสนธิรัตน์กล่าวว่าไม่ว่าจะเลื่อนการเลือกตั้งออกไปเมื่อใด จะเป็นวันที่ 10 หรือ 24 มี.ค. ก็ไม่ทันกรอบเวลา 90 วันของรัฐธรรมนูญในการสมัครเข้าเป็นสมาชิกพรรค เพื่อลงสมัครเลือกตั้งมั่นใจว่าพรรคจะสามารถได้ที่นั่ง ส.ส. ในกรุงเทพฯ ประมาณ 15 ที่นั่ง ส่วนพื้นที่อื่นๆ ทั่วประเทศ พรรคก็จะพยายามทำงานต่อไปอย่างเต็มความสามารถ เพราะอยากให้พรรคเป็นอีกขั้วการเมือง ที่นำประเทศสู่การเปลี่ยนแปลงได้อย่างแท้จริง แต่ทุกอย่างขึ้นอยู่กับประชาชนที่จะเป็นผู้เลือก ผลออกมาเป็นอย่างไรก็พร้อมยอมรับ นายสนธิรัตน์ กล่าวส่วนประเด็นเรื่องการจัดงานระดมทุนของพรรค นายสนธิรัตน์ยืนยันว่าพรรคดำเนินการตามปกติ และเป็นไปอย่างโปร่งใสตรงไปตรงมาและจะชี้แจงรายละเอียดต่างๆ ไปยังคณะกรรมการการเลือกตั้ง (กกต.) ตามกรอบเวลา
พรรคพลังประชารัฐ ยกเลิกแถลงนโยบายไม่มีกำหนด หลังภาคใต้ประสบภัยพายุปาบึก6 ม.ค. 2562 ภายหลังจากที่พรรคพลังประชารัฐ (พปชร.) จะมีการแถลงเปิดนโยบายพรรค ภายใต้คอนเซปต์ สานพลังประชาราษฏร์
พรรคพลังประชารัฐ,การเลือกตั้ง